Trnova (Sanski Most)

**Trnova** je naseljeno mjesto na desnoj obali rijeke Sane u općini Sanski Most, Bosna i Hercegovina.  Trnovi pripadaju zaseoci Donja Trnova (centar, gdje se i nalazi džamija), Lugovi ili Gornja Trnova (u ratu skroz srušeno i danas skoro nenaseljeno, na prostoru starog zaseoka je danas šuma) i Vis (*Ciganske kuće*).

## Historija 
Trnova je stavljena kao rimski put iako zasad nema rimskih arheoloških nalazišta, ali ima nalazište iz prahistorijskog doba (kasno bronzano i/ili željezno doba), a to je prahistorijska ilirska gradina koja je dominirala ravnicom oko rijeke Sane. Mnogo kasnije su na tom mjestu utvrdu imali i Turci. Vjerovatno daljnjim istraživanjem terena da bi naišli i na rimsko nalazište. Kasnije su Osmanlije na tom mjestu imali utvrdu. U putopisima iz 1843. godine Fra Ivan Jukić spomenuje Trnovu kao "Niže Brdarah pređemo na **Trnavi** Sanu preko novog mosta."

### Rat u Bosni i Hercegovini 
Dana 28. maja 1992. godine je započeo napad srpskih snaga na Trnovu, sa kojim su počeli ubistva mještana, masovna protjerivanja i fizičko uništenje sela, koje je do temelja bilo spaljeno. Srpske snage su prvog dana napale civila Mesuda Sudu Begića (10.07.1957 - 28.05.1992), otjerali ga u šumu i ubili. Ispred mjesne škole su srpski vojnici u maju na silu doveli mještane Trnove i razdijelili muškarce od žena i djece. Muškarci su potom odvedeni u koncentracione logore Keraterm, Manjača i Betonirka, a ostali mještani protjerani iz svojih domova. U noći između 26. i 27. jula 1992. godine započelo je granatiranje sela. Safet Kurbegović koji je preživio tri hica na svoje tijelo, brojio je više od 30 hitaca. 13. oktobra 1995. godine su pripadnici Armije BiH prilikom oslobađanja ovih prostora pronašli tijela tih 11 ubijenih logoraša.

### Nakon rata 
U maju 2012. godine je velika poplava Sane uništila puno poljoprivrednih zemljišta te stambenih objekata.

## Kultura 
mini|desno|Lovačka kuća
Svake godine krajem maju se održava manifestacija na sportskom igralištu, ispred mjesne škole, pod nazivom "Sjećanje na maj 1992. godine". Manifestacija traje skoro uvijek dva dana i održana je sadnjog petka i subote mjeseca maja. Uz manifestaciju se odigra od 2008. godine svaku godinu i nogometni turnir, memorijal „Mesud Sudo Begić“.

### Vjerski objekti i ustanove 
U Trnovi se nalazi Trnavska džamija i Alijino turbe.

### Školstvo 
U Trnovi je 1950. godine otvorena škola u privatnoj kući Idriza Crnikća. 1957. godine je zagrađena nova zgrada sa dvije učionice površine 125m2. Škola nema stana za učitelja, niti površine za dječje igralište. Škola je bila neko vrijeme petogodišnja. 1960./61. godine je bilo 130 učenika i 4 odjeljenja, a 1985./86. godine imala 68 učenika i dva odjeljenja. Do 1972. godine je radila petogodišnja ili šestogodišnja škola. Sa centralizacijom osnovnih škola od 1. januara 1963. godine ova škola je postala podružna škola "Vuk Karađić" u Sanskom Mostu. NK „Trnova“ je nogometni klub sela.

## Stanovništvo 
## Poznate ličnosti 
Poznate ličnosti iz društvenog života, koje su rođene u Trnovi, su:

*prof. dr. Zilhad Ključanin, književnik
*dr. medicine Eniz Šabanović

## Reference 
## Vanjski linkovi 
* Zvanični sajt općine Sanski Most